Hestamannafélagið Hringur
Hestamannafélagið Hringur er félag hestamanna á Dalvík og nágrennis. Félagið var stofnað í júní árið 1962 af 33 stofnmeðlimum og er nefnt í höfuðið á Hring frá Vallanesi. Hringur var reiðhestur Þórarins kr. Eldjárns á Tjörn, sem var faðir Kristjáns Eldjárns forseta, fyrri eigenda Hrings.

Keppnisbúningur Hestamannafélagsins Hrings er milligrár jakki með svörtum kraga, rautt bindi og hvítar eða svartar buxur. 

Félagið er með aðstöðu í Hringsholti í Svarfaðardal, sem er gamall refaskáli sem félagið keypti og breytti í hesthús árið 1990. 

Núverandi formaður félagsins er Lilja Guðnadóttir.

Tilvísanir

Íslensk hestamannafélög
Íþróttafélög í Dalvíkurbyggð